Дыпломы “За развіццё і зберажэнне фальклорнага мастацтва” – як узнагароду аддзелам адукацыі тых раёнаў, чые калектывы яскрава праявілі сябе ва ўсіх напрамках фестывальнай праграмы, – падрыхтавала ўпраўленне адукацыі аблвыканкама. Гран-пры атрымалі прадстаўнікі Іванаўшчыны, дыплом першай ступені – Камянецкага, а другой і трэцяй – Столінскага і Маларыцкага раёнаў адпаведна. Дарэчы, Гран-пры іванаўцы заваёўваюць ужо не першы год. Гэта сведчыць пра тое, што мясцовыя настаўнікі надаюць вялікую ўвагу захаванню культурнай спадчыны свайго рэгіёна і выхаванню падрастаючага пакалення на прыкладзе яе лепшых традыцый.